Κάρολος Γ΄ του Μονακό

Ο Κάρολος Γ΄ (γαλλικά: Charles III) ήταν Πρίγκιπας του Μονακό από τις 20 Ιουνίου 1856 μέχρι το θάνατό του στις 10 Σεπτεμβρίου 1889. Ήταν ο ιδρυτής του διάσημου καζίνο του Μόντε Κάρλο.

Βιογραφία
Ο Κάρολος Ονώριος γεννήθηκε στις 8 Δεκεμβρίου 1818 και ήταν ο μόνος γιος του Φλορεστάνου Α΄ του Μονακό και της Μαρί Καρολίν Ζιμπέρ ντε Λαμέτς.

Στις 28 Σεπτεμβρίου 1846 παντρεύτηκε στις Βρυξέλλες την Αντωνία του Μερόντ. Μαζί της απέκτησε ένα γιο, τον Αλβέρτο (1848-1922). http://madmonaco.blogspot.gr/2009/07/hsh-prince-charles-iii.html

Κατά τη διάρκεια της διακυβέρνησής του, οι πόλεις Μεντόν και Ρόκεμπρουν, που αποτελούσαν περίπου το 80% του μονεγασκικού εδάφους, ενσωματώθηκαν στη Γαλλία, η οποία αναγνώριζε πλέον επίσημα την ανεξαρτησία του Μονακό.

Η απώλεια των περιοχών αυτών αποδυνάμωσε σημαντικά τα οικονομικά του πριγκιπάτου, το οποίο πλέον ήταν ευάλωτο έναντι των γειτόνων του. Έτσι, για την εξεύρεση νέων οικονομικών πόρων ο Κάρολος έδωσε εντολή για την κατασκευή ενός καζίνο. Τα εγκαίνια του καζίνου έγιναν τον Ιούλιο του 1865, ενώ η περιοχή που χτίστηκε μετονομάστηκε προς τιμήν του Καρόλου σε Μόντε Κάρλο (Όρος του Καρόλου).

Υπό τον Κάρολο Γ΄, το πριγκιπάτο αύξησε τις διπλωματικές του δραστηριότητές. Ένα παράδειγμα αποτελεί η συνθήκη φιλίας που υπογράφηκε με τον  του παραδείγματος χάριν, το 1864, ο Κάρολος ολοκλήρωσε μια Συνθήκη της φιλίας με τον Μπέη της Τυνησίας, Μουχάμαντ Γ΄ ας-Σάντικ.

Το 1885 η εικόνα του Καρόλου εμφανίστηκε για πρώτη φορά στα γραμματόσημα του Μονακό, τα οποία αντικατέστησαν τα μέχρι τότε γαλλικά γραμματόσημα, που χρησιμοποιούνταν εκεί.http://chaque-jour.over-blog.fr/article-35932920.html

Όταν ήταν μεσήλικας η όρασή του αποδυναμώθηκε αρκετά, και κατά την τελευταία δεκαετία της ζωής του είχε γίνει σχεδόν πλήρως τυφλός.https://books.google.gr/books?id=oSZEBHVKmAwC&pg=PT2&lpg=PT2&dq=blind+charles+iii+monaco&source=bl&ots=7zqI2cEIJH&sig=Is7CV4MQg6vZk7K4h-vEk_wUy_w&hl=el&sa=X&ei=3E9KVZOhIcj9UtnKgOgK&ved=0CDcQ6AEwAw#v=onepage&q=blind%20charles%20iii%20monaco&f=false Πέθανε στο Μαρσέ στις 10 Σεπτεμβρίου 1889. http://www.histoireeurope.fr/RechercheLocution.php?Locutions=Charles+III+Grimaldi

Παραπομπές

Κατηγορία:Οίκος Γκριμάλντι
Κατηγορία:Μονάρχες του Μονακό